107. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,ΟΙΚΟΝΟΜΙΚΩΝ,  ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ,  ΚΑΙ ΕΜΠΟΡΙΟΥ Αριθ. 0.1924/362 ΔΙΠ της 13/25 Ιουν. 1977 (ΦΕΚ. Β΄ 591) Περί επιστροφής μέσης επιβαρύνσεως από τέλη χαρτοσήμου για εξαγωγές καπνού. 1.Έχοντας υπόψη: α)Τις διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα Ελληνικά προϊόντα», όπως συνεπληρώθη αυτό με το άρθρ. 1 του Ν.Δ. 849/71. β)Τα δημιουργηθέντα θέματα από την εφαρμογή των διατάξεων του άρθρου αυτού. γ)Την υπ’ αριθ. 0445/115 ΔΙΠ/12.2.1977 γνωμοδότηση της προβλεπομένης Επιτροπής από τις πιο πάνω (α) διατάξεις, συσταθείσης με την υπ’ αριθ. 0532/229 ΔΙΠ/11.2.75 κοινή απόφασή μας, αποφασίζουμε: 2.Επί εξαγωγής καπνού της δασμολογικής κλάσεως 24.01 του ισχύοντος Δασμολογίου Εισαγωγής, επιστρέφεται ως μέση επιβάρυνση από τέλη χαρτοσήμου Ν.Δ. 226/69 στους εξαγωγείς, το τιμολογιακόν τέλος χαρτοσήμου που κατεβλήθη για την αγορά των χρησιμοποιηθέντων για την εξαγωγή υλικών συσκευασίας (καπνοτσουλίων). Η παρούσα ισχύει από τη δημοσίευσή της στην Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 